สวัสดีครับ ตอนนี้ผมอายุ 17 มีขี้เปียกที่ปลายหัวอวัยวะเพศ ผมพยายามทำความสะอาดบ่อยๆตอนอาบน้ำ แต่ไม่สามารถทำความสะอาดที่ปลายอวัยวะเพศได้(ปกติไม่มีอาบอุ่น) มีหนังหุ้มที่ไม่สามารถดึงหรือรูดลงมาสุดได้ครับ มันติดที่บริเวณหัวอวัยวะเพศนิดเดียว เมื่ออวัยวะเพศมีการแข็งตัวมันก็แน่นไม่สมารถดึงหรือรูดลงมาสุดได้ครับ(มันไม่ขยับเลยครับ) อยากทราบถึงเรื่องขนาดอวัยวะเพศ ว่าตอนแข็งตัวปกติวัยรุ่นจะมีขนาดประมาณเท่าไรครับ ~อยากทราบวิธีแก้ปัญหาที่ผมกล่าวข้างต้นครับ ไม่ทราบว่ามีวิธีแก้ไขยังไงบ้างครับ -ขอบครับ-
สวัสดีค่ะ Atsachan Sukkan,โดยปกติ เมื่ออายุ 3 ขวบ หนังหุ้มปลายจะเปิดร่นได้ประมาณ 80% เมื่ออายุ 6 ขวบจะเปิดร่นได้ 90% และเมื่ออายุ 17 ปีหนังหุ้มปลายจะเปิดร่นได้ 97 – 99%ดังนั้น หากอายุ 17 ปีแล้ว ยังไม่สามารถเปิดร่นหนังหุ้มปลายได้ แนะนำใช้ยาทาที่เป็นสเตียรอยด์ เช่น ครีม triamcinolone, ครีม betamethasone เป็นต้น ทาบริเวณหนังหุ้มปลายวันละ 1 ครั้ง ร่วมกับการพยายามรูดหนังหุ้มปลายลงทีละน้อย และบ่อยๆ ครั้งต่อวัน แต่ไม่ควรทายาดังกล่าวเกิน 2 สัปดาห์ต่อเนื่อง หากยังคงไม่สามารถรูดหนังหุ้มปลายลงได้ ควรไปพบแพทย์เพื่อพิจารณาขลิบหนังหุ้มปลายค่ะ